Diari Oficial de la Generalitat Valenciana


Sumari del DOGV 9765, del 12-01-2024 (2024/237)

RESOLUCIÓ de 27 de desembre de 2023, del Servei de Relacions Laborals i Gestió de Programes, per la qual es disposen el registre i la publicació del text de l'acta de la reunió de la Comissió Paritària del VIII Conveni col·lectiu laboral autonòmic de centres, entitats i serveis d'atenció a persones amb discapacitat de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9765

Data del DOGV
:   12-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/237


Data del document
:   27-12-2023

Organisme emissor
:   Conselleria d'Educació, Universitats i Ocupació

Tipus de document
:   Resolució

Descriptors 

:   * Conselleria d'Educació, Universitats i Ocupació
    * conveni col·lectiu

RESOLUCIÓ de 27 de desembre de 2023, del Servei de Relacions Laborals i Gestió de Programes, per la qual es disposen el registre i la publicació del text de l'acta de la reunió de la Comissió Paritària del VIII Conveni col·lectiu laboral autonòmic de centres, entitats i serveis d'atenció a persones amb discapacitat de la Comunitat Valenciana.  
 [2024/237]  
Vist el text de l'acta de la reunió de la Comissió Paritària del VIII Conveni col·lectiu laboral autonòmic de centres, entitats i serveis d'atenció a persones amb discapacitat de la Comunitat Valenciana, subscrita, d'una banda, per la Federació Empresarial d'Entitats Titulars de Centres i Serveis d'Atenció a Persones amb Discapacitat (FEAD), l'Agrupació Empresarial Valenciana de Centres Especials d'Ocupació (AGELVACEE) i l'Associació Empresarial d'Entitats no Lucratives del Sector de la Discapacitat de la Comunitat Valenciana (ASELDICOVA) i, d'altra banda, per la Unió General de Treballadors del País Valencià (UGT-PV) i la Confederació Sindical de Comissions Obreres del País Valencià (CCOO-PV), i de conformitat amb el que es disposa en l'article 2.1.c) del Reial decret 713/2010, de 28 de maig, sobre registre i depòsit de convenis i acords col·lectius de treball i en l'article 3 de l'Ordre 37/2010, de 24 de setembre, de la Conselleria d'Economia, Hisenda i Ocupació, per la qual es crea el Registre de la Comunitat Valenciana de Convenis i Acords Col·lectius de Treball, este Servei de Relacions Laborals i Gestió de Programes, d'acord amb el que s'estableix en l'article 51.1 de l'Estatut d'Autonomia de la Comunitat Valenciana, en l'article 17 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació, resol:  
  
Primer. Ordenar-ne la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i el depòsit de l'acta que recull els acords aconseguits.  
Segon. Disposar-ne la publicació en el Diari Oficial de la Generalitat Valenciana.  
  
València, 27 de desembre de 2023.- La cap del Servei de Relacions Laborals i Gestió de Programes: Aurora Valero Alcaraz.  
  
  
Acta de la reunió de la Comissió Paritària del VIII Conveni col·lectiu laboral autonòmic de centres, entitats i serveis d'atenció a persones amb discapacitat de LA CV  
  
Per FEAD: Catalina Estevan Estevan.  
Per AGEVALCEE: Juan José Serrano Jiménez de la Plata.  
Per ASELDICOVA: Fenando Egido González.  
  
Per les organitzacions sindicals:  
Per la FE CCOO-PV: Antonia Díaz Pozo i Pepa Ramis Pérez.  
Per UGT-Serveis Públics-PV: María Navarro García. A València, a les 12.30 hores del dia 22 de setembre de 2023, es reunixen les persones indicades al marge en modalitat semipresencial, en representació de les respectives organitzacions.  
   
Atesa la quantitat de consultes que es reben en esta comissió paritària per part d'entitats que no estan incloses en els sectors indicats en l'article 2 d'este conveni, i el risc que suposa emetre resolucions poc contextualitzades que podrien donar lloc a generalitzar indegudament la seua interpretació, s'acorda per unanimitat que a partir d'ara esta comissió paritària només atendrà consultes procedents de treballadors i treballadores, empreses del sector, entitats, associacions i organitzacions.   
  
S'alça la sessió a les 12.45 h.